b"\n_START_ARTICLE_\nPaul Julius von Reuter\n_START_SECTION_\nBakgrunn\n_START_PARAGRAPH_\nHan ble f\xc3\xb8dt som Israel Beer Josaphat i Tyskland som s\xc3\xb8nn av rabbien Samuel Levi Josaphat, som stammet fra Witzenhausen, og hans hustru Betty Sanders.  Han vokste opp i gamlebyen i Kassel. Der begynte han i kj\xc3\xb8pmannsl\xc3\xa6re og ble bankkj\xc3\xb8pmann. _NEWLINE_I G\xc3\xb6ttingen m\xc3\xb8tte han Carl Friedrich Gauss, som eksperimenterte med elektriske signaler gjennom ledninger. Disse eksperimenter var en del av grunnlaget for utviklingen av den elektriske telegrafi. I 1840 dro Josaphat til Berlin.\n_START_SECTION_\nKarriere\n_START_PARAGRAPH_\nHan flyttet videre til London i 1845, konverterte til luthersk  kristendom og lot seg d\xc3\xb8pe i den tysk-lutherske menighet St. George's Church i byen, og tok navnet Paul Julius Reuter. Senere giftet han seg med bankierdatteren Ida Maria Elizabeth Clementine Magnus i Berlin. Han kj\xc3\xb8pte seg inn i et ansett forlagshus med egen bokhandel, \xc2\xabReuter und Stargardt\xc2\xbb. Ved sin publikasjon av demokratiske skrifter under den mislykkede borgerlige revolusjon av 1848/49 ble Reuter utsatt i Berlin. Han unndro seg det pr\xc3\xb8yssiske politis rekkevidde ved \xc3\xa5 emigrere til\xc3\xb8 Paris i 1848._NEWLINE_I Paris arbeidet han i et nyhetsbyr\xc3\xa5. Da telegrafien utviklet seg, \xc3\xa5pnet Reuter et kontor i Aachen som sendte meldinger mellom Brussel og Aachen med brevduer. Dette var den manglende forbindelsen som forbandt Berlin med Paris. Brevduene var meget hurtigere enn posttoget, noe som ga Reuter raskere tilgang p\xc3\xa5 nyheter fra Paris-b\xc3\xb8rsen. I 1851 ble brevduene erstattet av en direkte telegraflinje._NEWLINE_Ogs\xc3\xa5 mellom Storbritannia og det europeiske kontibent ble det lagt en telegrafforbindelse, gjennom Den engelske kanal. Reuter \xc3\xa5pnet s\xc3\xa5 kontor ved Londonb\xc3\xb8rsen ofg flyttet dit i 1851. _NEWLINE_I 1863 ble telegraflinjen forlenget til havnebyen Cork i det s\xc3\xb8rvestlige Irland. Skip som kom fra Amerika kastet kanistre med nyheter i havet utenfor kysten; beholderne ble fisket opp og bragt tinn til Cork og derfra videretelegrafert. Slik ble de ferske nyheter fra Amerika spredt i Europa lenge f\xc3\xb8r amerikaskipene i det hele tatt var kommet i havn i London. P\xc3\xa5 denne m\xc3\xa5ten hadde Reuters formidlingstjeneste atter skaffet seg et avgj\xc3\xb8rende nyhetsforsprang._NEWLINE_Etter at telegrafen kom til stadig nye byer s\xc3\xb8rget han for \xc3\xa5 plassere egne korrespondenter og agenturer i alle viktigere byer, og etterhvert hadde han ved sitt aksjeselskap \xc2\xabReuters Telegraphic Comp. Incorporated\xc2\xbb i praksis et nyhetsformidlingsmonopol._NEWLINE_I 1871 ble Reuter opph\xc3\xb8yet i adelstanden og utnevnt til baron av hertugen av Sachsen-Coburg-Gotha._NEWLINE_Han d\xc3\xb8de i 1899 i Villa Reuter i Nice i Frankrike."